E GOLE sara mai na veivuke vakailavo mai na valenilotu mi Nacavanadi mai Gau, na veivuke mai Moala kei na wasewase lelevu e Viti Levu ena nodra rogoca na kaci ni lotu ena kena sagai me na vueti na koronivuli ni vuli teitei kei na susu manumanu mai Navuso, e Naitasiri.
Vakaraitaka na nona vakavinavinaka o Talatala Malakai Tuikadavu ena vuku ni veivuke ka sa tasoro tiko yani ki Navuso ena kena sa sagai me na dua na vanua mena kau mai kina e dua na iwase ni sucu e vakarautaki ga ena noda vanua, oya na Navuso Vocational School. Ena gauna oqo e sa rauta ni 168 kece na i wiliwili ni bulumakau era tiko ena ba ni bulumakau.
Esa tiko talega na tabana ni susu vuaka, na susu toa kei na teitei.
Ena gauna oqo e tiko e 81 na tinani bulumakau, 22 na bulumakau tagane era sa sele oqo me ra na volitaki me ra laukana.
Esa taladrodro tiko ga mai oqo na veivuke mai na veitabacakacaka, na valenilotu, na wasewase ni oti ga na kena kacivaki ena Bose ko Viti, e kaya o Talatala Tuikadavu.
Oqo na veika era sa solia rawa mai eso na wasewase kei na tabacakacaka ena vuku ni sasaga yaga oqo: Wasewase o Kuku/ Nausori- 3 na bulumakau
Wasewase o Suvavou- $750
Wasewase o Namoli-$5,000
Wasewase o Vanuabalavu- $500
Wasewase o Naitasiri-$600
Tabacakacaka o Kalabu- $750
Tabacakacaka o Nayavumata-$300
Tabacakacaka o Rara- 1 na bulumakau
Tabacakacaka o LDA- 1 na bulumakau
Tabacakacaka o Viria ( Lomaivuna) - 1 na bulumakau
Tabacakacaka o Saunaka- $1,000
Valenilotu o Samabula East- 5 na bulumakau
Tabacakacaka o Nadiri-1 na bulumakau
Tabacakacaka o Saioni-1 na bulumakau
Tabacakacaka o Nasinu- 1 na bulumakau
Tabacakacaka o Davuilevu- 1 na bulumakau
Tabacakacaka o Vusu- $250
Valenilotu o Nacavanadi ( Gau)- $250. Valenilotu Uciwai Moala, Lau- $250. Vakaraitaka o Talatala Mala ni o ira era solia mai e $1,000 lako cake esa voli saraga mai na bulumakau na hybrid e Koronivia e tauya $1,000 e dua.
kei ira era solia e $250 , e sa voli kina na luveni bulumakau.
E rau lako vata tikoga na susu bulumakau me laukana kei na kena me loba sucu ena vuku ni gagadre ni sucu e vinakati tu e Viti.
E taketetaka tiko na koronivuli e Navuso me na vakarautaka e rauta ni 12 na milioni na tani na sucu ena yabaki mai oqo ena 400 na bulumakau loba sucu me ra na susugi ka vakarautaki mai Navuso.
fij_Latn fij_Latn fij_Latn fij_Latn fij_Latn fij_Latn fij_Latn tsn_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn